«Але беларускае грамадства мусіць мець глыток свабоды, перадусім у выглядзе незалежных сродкаў масавай інфармацыі, доступу да альтэрнатыўнага меркавання, што працягвае падаўляцца Аляксандрам Лукашэнкам. Бо па-ранейшаму ні партыі, ні грамадскія аб’яднанні не маюць магчымасці свабодна працаваць з людзьмі. Шмат каго не рэгіструюць, шмат каго проста абмяжоўваюць у правядзенні нейкіх мерапрыемстваў. Пра свабоду СМІ казаць таксама не даводзіцца. Бо мы бачым наступ на буйныя сродкі масавай інфармацыі ў апошнія гады. І гэта на фоне так званай „лібералізацыі“. Таму тут нічога не мяняецца», — лічыць Губаэвіч.